అతిలోకసుందరి, అద్భుతాల అందాల గని శ్రీదేవి. తన నోటితో చెప్పిన ఈ మాట వింటే ఆశ్చర్యపోతాం. దాదాపు 300లకుపైగా చిత్రాలు చేసిన శ్రీదేవి.. తన కెరీర్లో అనుభవాలను పత్రికలతో పంచుకుంటూ కొన్ని విశేషాలు చెప్పింది. తాను చేసిన చాలా సినిమాలు వైజాగ్, రాజమండ్రి, కోనసీమ ప్రాంతాల్లోనే ఆ రోజుల్లో షూట్ చేశారట. అక్కడ ఆ రోజుల్లో స్టార్ హోటళ్లు లేవు. బట్టలు మార్చుకోవడానికి ఏ చెట్టు చాటుకో వెళ్లిన రోజులు ఉన్నాయని, లేదా ఎవరి గుడిసెలోకో వెళ్లి ఆ పని చేశామని చెప్పింది. పొగరు, అహంకారం ఉంటే ఇవన్నీ సాధ్యమా అని ప్రశ్నించింది. మొన్నీమధ్య బాహుబలి దర్శకుడు రాజమౌళి తన సినిమాలో శ్రీదేవి నటించడానికి భారీ రెమ్యునరేషన్తోపాటు 10 బిజినెస్ క్లాస్ ఫ్లైట్ టికెట్లు, ఏకంగా ఓ ఫైవ్ స్టార్ హోటల్లోని ఓ ఫ్లోర్, ఫోరంతా డిమాండ్ చేసినట్లు చెప్పారని.. ఇది పచ్చి అబద్ధమని ఖండించింది. ఓ నిర్మాత భార్యనైన తనకు అన్నీ తెలుసని.. అసలు గత జీవితానుభవమే దీనికి సాక్ష్యమని చెప్పింది. చెట్టు చాటున చేరి బట్టలు మార్చుకున్న నేపథ్యం నుంచి ఎదిగిన తనపై ఎందుకు ఈ అవాకులు, చవాకులు అని తెగ బాధపడింది. మరి ఇది విని బాహుబలి రాజమౌళి ఏమంటారో వేచిచూడాలి.
atilokasundari, adbhutaala andaala gani sridevi. tana notitho cheppina ee maata vinte aascharyapotam. daadaapu 300lakupaigaa chitraalu chesina sridevi.. tana kereerlo anubhavaalanu patrikalatho panchukuntuu konni visaeshaalu cheppindi. taanu chesina chala cinimaalu wizag, rajamandri, konaseema praantaallone aa rojullo shoot chesarata. akkada aa rojullo star hotallu levu. battalu maarchukoovadaaniki e chettu chatuko vellina rojulu unnaayani, leda evari gudiseloko velli aa pani chesamani cheppindi. pogaru, ahankaram unte ivannee sadhyama ani prasninchindi. monneemadhya bahubali darsakudu rajamouli tana cinemalo sridevi natinchadaaniki bhari remunerationtopatu 10 bijines class flite tiketlu, ekamgaa oo faive star hotalloni oo flore, foranta demand chesinatlu cheppaarani.. idhi pachi abaddhamani khandinchindi. oo nirmaata bhaaryanaina tanaku annee telusani.. asalu gatha jeevitaanubhavame deeniki saakshyamani cheppindi. chettu chaatuna cheri battalu maarchukunna nepathyam nunchi edigina tanapai enduku ee avaakulu, chavaakulu ani tega badhapadindi. mari idhi vini bahubali rajamouli emantaro vechichudaali.